Bang vir MIV | Health24
Posted by: Lanie | 2002/12/09
Bang vir MIV
Ek het onlangs eendag iets gekoop en die pakkie het my pinkie aan die bokant van my hand by my nael gesny. Dit het effens gebloei maar net in die sny. Die bloed het nie oor my hand of vinger geloop nie toe het ek gaan betaal en my hand omgedraai om my kleingeld te ontvang. Die persoon het die geld in die palm van my hand gesit en het dus nie naby die sny gekom wat aan die buitekant was nie. Kan 'n mens MIV deur sulke alledaagse kontak kry?
Lanie, daar is altyd 'n teoretiese moontlikheid, maar prakties gebeur dit nie. 'n Mens benodig kontak met besmette bloed met 'n nie-intakte vel of slymvlies. Besmette bloed sal nie deur intakte vel kan penetreer nie. Hoop dit antwoord jou vraag. Sterkte.